**TEKIJÄNOIKEUDEN SUOJAAMAN AINEISTON TILAUSEHDOT (ESIMERKKI 1)**  X ry toimii tilaa aineistoja käyttöehdoin joilla pyritään saavuttamaan mahdollisimman suuri yhteiskunnallinen vaikuttavuus.  Tilaamme valokuvien ja muiden aineistojen hankintapalveluita siten että saamme tilattaviin kuviin ja muihin aineistoihin oheisten tilausehtojen mukaiset oikeudet.

**1. Tilaaja, Toimittaja ja Aineisto** X ry (jäljempänä Tilaaja) tilaa aineiston, jota tekijänoikeus suojaa tai mahdollisesti suojaa tällaisen materiaalin omistajalta ja oikeudenhaltijalta (jäljempänä Toimittaja ) seuraavilla ehdoilla. Tilaus koskee tilauksessa yksilöityä Aineistoa.

**2. Käyttöoikeuden laajuus**

Toimittaja luovuttaa Tilaajalle Aineistoon tekijänoikeuslain mukaiset kappaleen valmistus- ja yleisön saataville saattamisen oikeudet, mukaan lukien edelleenluovutusoikeuden ja muunteluoikeuden. Käyttöoikeus on voimassa ajallisesti rajoittamattoman ajan. Käyttöoikeutta ei ole rajattu maantieteellisesti.

\_\_\_ Käyttöoikeus on yksinoikeus, jolloin Toimittaja ei voi myydä Aineistoa kolmannelle.

TAI

Käyttöoikeus on ei-yksinomainen oikeus, jolloin Toimittaja voi myydä tai luovuttaa Aineistoa myös kolmansille tahoille

**3. Korvaus**

Tilauksessa yksilöity korvaus on kertakaikkinen korvaus tilauksen tarkoittamasta Aineistosta, palveluista ja oikeuksista.

**4. Aineiston toimittaminen**

Aineisto toimitetaan x sähköpostiin ellei tilauksessa muuta sovita. Kuvien kertakaikkinen korvaus sisältää esivalikoitujen kuvien toimituksen peruskuvankäsiteltyinä.

Kun visuaalinen aineisto lähetetään, merkitään kunkin kuvan osalta merkitään kuvan kuvailutietoihin maininta , että kuvia koskevat Tekijänoikeuden huomioivat tilasuehdot, ja mikäli tiedossa päivämäärä jolloin kuva on otettu, siinä esiintyvien henkilöiden nimet ja mahdolliset muut tiedot Tilaajan ohjeistuksen mukaisesti.

**5. Liikkuvan kuva kuvan toimittaminen**

Kuvaaja toimittaa Kaupungille master version kuvaamastaan materiaalista. Kuvaaja toimittaa materiaalin kuvattua alkuperäismateriaalia vastaavalla laadulla, ellei toisin sovita.

**6. Erimielisyydet**

Tilausta koskevat erimielisyydet pyritään ratkaisemaan neuvotteluteitse. Mikäli neuvottelut eivät tuota ratkaisua, erimielisyydet ratkaisee Helsingin käräjäoikeus.